Armiarma.eus

Armiarma.eus web-ataria Susa literatura-argitaletxeak sortu eta sustatutako ekimena da, euskarazko literaturari buruz hainbat informazio biltzen ditu.

Euskarazko literaturari eta idazleei buruz erreferentziazko materialak biltzea eta publiko osoari eskaintzea da biltegi honen helburua.

Armiarma literaturaren zubitegiaren datubase osoak ia 4.600 liburu eta 960 idazle baino gehiago jasotzen zituen 2018an, Wikidatatik ere eskura jarri zirenean.

Martxan dauden proiektuak 
Honako egitasmo hauek biltzen ditu:

 Literaturaren Zubitegia: sarean idazleei buruz aurki daitekeenarekin zubi egiten duena: aipamenak, estekak, efemerideak, kritikak, bibliografia...
 Literatur emailuak: literatur argitalpenak eta ekimenak iragartzeko bloga eta asteroko albistegia.
 basquepoetry.eus (euskal poesiaren ataria): euskal poesia munduari erakusteko leihoa.
 Euskarari ekarriak: Euskarara itzulitako egileen eta obren erreferentziak eta testuak topatzeko tresna duzu webgune hau.
 ipuina.eus: gure literatur generorik zaharrena eta, aldi berean, modernoenaren ataria.
 Liburu elektronikoak (literatura unibertsala eta euskal klasikoak): irakurgailu elektronikoetara egokitutako liburuak, gailura dohainik jaisteko moduan.
 Klasikoen gordailua: literaturako testu klasikoen webgunea. Liburuez gain, baladak, kantak, herri literatura, testu zaharrak...
 Bertso eta olerkien hemeroteka: Julen Urkizaren Euskal Bertso eta Olerkien Bibliografiaren gainean garatutako ekimena.
 Kritiken hemeroteka: euskal literatura modernoko liburuei buruz kaleratu diren kritiken gordailua.
 Literatur aldizkarien gordailua (Ibinagabeitia proiektua): 29 aldizkari eta 6.000tik gora artikulu digitalizatuta.
 Euskal prentsaren lanak: XIX. mendetik aurrerako egunerokoak eta aldizkako agerkariak: Argia, Eskualduna, Euzkadi...
 Euskal lokuzioak sarean (Intza proiektua): euskarazko lokuzioak ezagutzeko eta lantzeko aukera.
 Zaldi Ero idazleekin: berrehun argazkiko erakusketa duzu webgune hau, Miel A. Elustondok aurkeztua.
 Teatro testuak: euskarazko hainbat antzezlanen testuen bilduma, Mikel Martinezen webgunean.
 Antzerti: Antzerti aldizkariaren artxiboa.

Sariak 

 2005: Gipuzkoako Foru Aldundiaren Abadia saria.

Erreferentziak

Ikus, gainera 

 Bizkaieraren fonotekea
 Ahotsak.eus datu-basea
 Inguma

Kanpo estekak 

 armiarma.eus, Euskal Herriko Ahotsak ekimenaren webgunea.
 @Armiarma kontua Twitterren.

Euskal literatura
Datu-baseak
Euskal Herriko webguneak
Susa argitaletxea